Søndag blev Thomas Reinholdt Rasmussen indsat som ny biskop over Aalborg Stift. Dog blev ceremonien noget anderledes på grund af corona-smitten. Oprindelig skulle der have været 500 gæster, men det tal blev reduceret til 80.

Søndagens bispevielse, der fandt sted klokken 14 i Budolfi Kirke, skulle have været med besøg af Dronning Margrethe og en lang række andre prominente gæster, og der skulle blandt andet også have været spisning og reception. Men det satte corona-smitten en stopper for. Også dagens hovedperson, Thomas Reinholdt Rasmussen, har mærket til pandemiens følger, da han som nær kontakt til en smittet måtte aflægge flere negative tests, før han blev indsat som ny biskop i Aalborg Stift. Selv om dagens højtidelighed var i begrænset format, glædede Thomas Reinholdt Rasmussen sig her på karrierens største dag. - Det er så spændende, selvom det har været noget af en optakt med smitte-opsporing og corona, men det er det, vi oplever for tiden, og det er vilkårene, siger Thomas Reinholdt Rasmussen. Planen kan hives frem igen Han er lettet over, at han ikke var smittet, da hele ceremonien så var blevet aflyst. Til gengæld er der nu en skabelon for, hvordan det hele skulle have været forløbet, og den kan trækkes frem til foråret 2022, hvor der planlægges en festgudstjeneste og fejring af Thomas Reinholdt Rasmussen. Han fortæller, at de seneste dage har været præget af uvished, da man afventede testsvarene, og hvis der var dukket en positiv test op, kunne det have væltet planerne. - Det har været en spændende oplevelse, men vi er i en organisation, hvor vi tror på Gud, så nu kører vi, siger Thomas Reinholdt Rasmussen med et smil. I forbindelse med dagens bispevielsen så han frem til, at han skulle gå ind i kirken, og at der trods alt var mennesker samlet i Budolfi Kirke, og så glædede han sig til at holde sin tale. Oprindelig var det planen, at der skulle have været 500 gæster samlet i Budolfi, men det tal blev reduceret til 80. Se indslag om forberedelserne til dagens bispevielse, hvor kirketjener Kirsten Pedersen fortæller om ændringerne i programmet: Se indslag fra bispevielsen i Budolfi Kirke: